Sutartis Nr. 
2023-11-27
Viešoji įstaiga Biržų rajono savivaldybės poliklinika
Įmonės kodas 193319235 
„Perkančioji organizacija“,
ir
UAB „DIAMEDICA”    
Įmonės kodas    111768155, PVM kodas LT117681515
 „Tiekėjas”
 
sudarė šią sutartį:
1	straipsnis. Sutarties dalykas 
1.1	Sutarties dalykas yra reagentų ir priemonių tyrimams (toliau sutartyje – Prekių), nurodytų sutarties 1 priede, pristatymas. 
1.2	Sutarties 1 priede nurodyti prekių kiekiai yra orientaciniai ir sutarties galiojimo laikotarpiu gali keistis priklausomai nuo pirkėjo faktiško poreikio.
1.3	Tiekėjas apmoko ir konsultuoja poliklinikos darbuotojus, kaip tinkamai ir kokybiškai dirbti su tiekiamomis prekėmis. 
1.4	Tiekėjas atlieka įrangos, kurią perdavė Perkančiajai organizacijai naudoti pagal panaudą, techninę priežiūrą nemokamai, o kraujo analizatorių MEK6410K už sutartyje numatytą mokestį.
2	straipsnis. Perkančiosios organizacijos teisės ir pareigos
2.1	Perkančioji organizacija turi teisę prašyti pateikti papildomus dokumentus, jei tai būtina tinkamam sutarties įvykdymui ir/ar jos trūkumų pašalinimui. 
2.2	Perkančioji organizacija privalo sutartyje nustatytomis sąlygomis, laiku apmokėti tiekėjo naudojantis informacine sistema „E. sąskaita“    pateiktas ir patvirtintas sąskaitas.
3 straipsnis. Prekių įkainiai
2.3	Pateikdamas pasiūlymą tiekėjas patvirtina, kad jo pasiūlymai yra teisingi ir apimantys viską, ko reikia visiškam ir tinkamam sutarties įvykdymui, įskaitant visų su prekėmis susijusių kaštų įskaičiavimą į įkainius ir pasiūlymo kainą.
3.2 Tiekiamų prekių įkainiai pateikiami sutarties 1 priede. 
3.3 Bendra sutarties vertė su PVM yra 7475,40 eurų (septyni tūktančiai keturi šimtai septyniasdešimt penki eurai 40 ct). Sutarties vertė yra preliminari, metams ir gali keistis priklausomai nuo faktiško prekių užsakymo, bet negali viršyti daugiau nei 10 procentų pradinės sutarties vertės.
3.4 Pardavėjas garantuoja įkainių stabilumą visą sutarties laikotarpį, išskyrus tuos atvejus, kai pirkimo kainai įtaką daro pasikeitę mokesčiai. Tokiu atveju bazinė kaina be PVM nesikeičia, tik keičiamas PVM dydis.
4 straipsnis. Sutarties pakeitimai
4.1 Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai bei tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Tokių pirkimo sąlygų keitimo aplinkybės negali priklausyti nei nuo perkančiosios organizacijos, nei nuo tiekėjo, šių aplinkybių atsiradimo pirkimo sutarties šalys negalėjo numatyti pasiūlymo pateikimo, pirkimo sutarties sudarymo metu, aplinkybių negali kontroliuoti ir jų kilimo rizikos neprisiėmė nei viena iš pirkimo sutarties šalių. Negali būti keičiamos esminės sutarties sąlygos, t.y., sąlygos, dėl kurių sutarus laikoma, kad pirkimo sutartis sudaryta. 
5 straipsnis. Sutarties vykdymas
5.1	Sutarties vykdymo laikotarpis prasideda sutarties įsigaliojimo dieną (kai šalys pasirašo sutartį) ir galioja 12 mėnesių laikotarpiui su galimybe pratęsti dar vienam 12 mėn. laikotarpiui.
5.2 Už sutarties vykdymą atsakingi Perkančiosios organizacijos darbuotojai:
5.2.1. už laboratorinių priemonių atitikimo techninei specifikacijai kontrolę, įrangos panaudai priėmimą (įsitikinus, kad ji atitinka techninę specifikaciją) atsakinga biologijos technologė Virginija Šatienė, tel. 8 699 76628, el. p. rastai@birzupoliklinika.lt ;
6 straipsnis. Pristatymo terminų nesilaikymas
6.1. Jei tiekėjas dėl savo kaltės vėluoja pristatyti visas ar kai kurias prekes sutartyje numatytais terminais, perkančioji organizacija turi teisę be oficialaus įspėjimo ir nesumažindama kitų savo teisių gynimo priemonių, numatytų sutartyje, pradėti skaičiuoti delspinigius už kiekvieną vėluojamą dieną. Pirkėjo vėluojamų pristatyti prekių kaina mažinama 0,1 % nuo vėluojamų pristatyti prekių vertės už kiekvieną termino praleidimo dieną, neviršijant 10  bendros sutarties kainos.
6.2. Jei perkančioji organizacija įgijo teisę reikalauti 10% bendros sutarties sumos delspinigių, ji gali, raštu įspėjusi tiekėją:
a)	išskaičiuoti delspinigių sumą iš tiekėjui mokėtinų sumų;
b)	nutraukti sutartį - šiuo atveju tiekėjui nepriklauso jokia kompensacija;
c)	sudaryti sutartį su trečiąja šalimi dėl nepristatytų prekių tiekimo. Tiekėjas už šią sutarties dalį atlyginimo negauna. Be to, jis privalo padengti dėl jo kaltės patirtus    nuostolius ir papildomas išlaidas.
7	straipsnis. Prekių kokybė
7.1. Prekių kokybė visais atžvilgiais privalo atitikti pirkimo sutarties 1-ame priede pateiktas prekių technines specifikacijas ir kokybės    standartus bei kitus sutarties reikalavimus. 
a) Visos prekės yra originaliose gamyklinėse pakuotėse pagal perkančiosios organizacijos nurodytą fasuotę (jeigu nurodyta).
b)    Prekių galiojimo terminas ne mažiau 2/3 gamintojo nurodyto termino.

8	straipsnis. Mokėjimai
8.1    Mokėjimai atliekami eurais. Perkančioji organizacija visas mokėtinas lėšas moka pavedimu į tiekėjo nurodytą banko sąskaitą.    sąskaitą. 
8.2. Mokėjimas atliekamas ne vėliau nei per 30 dienų nuo prekių pristatymo, perdavimo-priėmimo akto pasirašymo    ir sąskaitos faktūros naudojantis informacine sistema „E. sąskaita“ pateikimo perkančiajai organizacijai. 
8.3. Be pateisinamų priežasčių perkančiajai organizacijai nesumokėjus per šio straipsnio 3 dalyje nustatytą terminą, tiekėjas gali pareikalauti mokėti 0,02% per dieną nuo vėluojamos sumokėti sumos delspinigius. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią lėšos nurašomos nuo perkančiosios organizacijos sąskaitos.
9	straipsnis. Prekių pristatymas
9.1. Prekės visą sutarties galiojimo laikotarpį turi būti pristatomos dalimis    adresu Vilniaus g. 117, Biržai,    pagal iš anksto suderintus užsakymus ne vėliau kaip per 5 kalendorines dienas nuo užsakymo pateikimo.    Prekių pristatymas į poliklinikos padalinius galimas tik suderinus su poliklinikos vyr. slaugos administratore ir jai neprieštaraujant.    
9.2.Tiekėjas pasirūpina, kad prekės būtų supakuotos taip, kad jas gabenant į sutartyje nurodytą vietą jos nebūtų apgadintos ir nepablogėtų jų kokybė. Po prekių perdavimo-priėmimo akto pasirašymo prekės tampa perkančiosios organizacijos nuosavybe. Iki prekių priėmimo visa atsakomybė dėl prekių atsitiktinio žuvimo ar sugadinimo tenka tiekėjui. 
9.3. Pristatydamas prekes, tiekėjas privalo pateikti dokumentus, įrodančius, kad prekės atitinka sutarties ir techninių specifikacijų reikalavimus. 
10	straipsnis. Patikrinimai
10.1. Perkančioji organizacija turi teisę apžiūrėti, patikrinti, išmatuoti ir išbandyti prekes, kad galėtų įsitikinti, jog visos prekės yra reikiamos kokybės ir apimties. Visi minėtieji tikrinimai atliekami priėmimo vietoje.
10.2. Perkančioji organizacija prekių priėmimo-perdavimo akto pasirašymo turi teisę reikalauti: 
    10.2.1 iki nurodyto termino iš priėmimo vietos išgabenti prekes, kurios neatitinka sutarties reikalavimų;
    10.2.2. pakeisti sutarties reikalavimų neatitinkančias prekes tinkamomis prekėmis;
11 straipsnis. Prekių priėmimas
11.1. Perkančioji organizacija pasirašo priėmimo-perdavimo aktą, jei prekės atitinka sutarties reikalavimus, yra tinkamai pristatytos bei įvykdyti kiti sutartiniai įsipareigojimai. 
11.2. Jei dėl ypatingų aplinkybių per nustatytą laikotarpį prekių priimti neįmanoma, perkančioji organizacija, suderinusi su tiekėju, surašo tai patvirtinantį aktą. Jei perkančioji organizacija per 30 dienų ar kitą sutartyje nustatytą laikotarpį nepasirašo priėmimo-perdavimo akto arba nepateikia motyvuoto atsisakymo priimti prekes, laikoma, kad jis pasirašė priėmimo-perdavimo aktą paskutiniąją šio laikotarpio dieną.
12 straipsnis. Garantiniai įsipareigojimai
12.1. Tiekėjas privalo garantuoti, kad pristatytos prekės yra naujos, nenaudotos, be defektų. 
12.2. Tiekėjas privalo kuo greičiau savo sąskaita pašalinti visus sutarties galiojimo metu pastebėtus defektus, kurie: 
a)	atsirado dėl prastos tiekėjo darbo kokybės ar reikalavimų neatitinkančių pristatymo sąlygų;
b)	buvo pastebėti perkančiajai organizacijai tikrinant ar eksploatuojant prekes. 
13 straipsnis. Sutarties pažeidimas
13.1 Jei kuri nors sutarties šalis nevykdo kokių nors pagal sutartį numatytų savo įsipareigojimų, ji pažeidžia sutartį.
13.2    Vienai sutarties šaliai pažeidus sutartį, kita šalis turi teisę :
a)	reikalauti kitos šalies vykdyti sutartinius įsipareigojimus;
b)	reikalauti atlyginti nuostolius;
c)	pasinaudoti sutarties įvykdymo užtikrinimu;
d)	reikalauti sumokėti sutartyje nustatytus delspinigius;
e)	nutraukti sutartį.
14 straipsnis. Sutarties nutraukimas
15.1 Perkančioji organizacija, įspėjusi tiekėją prieš 14 dienų, gali nutraukti sutartį šiais atvejais:
a)	kai tiekėjas nevykdo savo įsipareigojimų pagal sutartį; 
b)	kai tiekėjas per pagrįstai nustatytą laikotarpį neįvykdo perkančiosios organizacijos nurodymo ištaisyti netinkamai įvykdytus arba neįvykdytus sutartinius įsipareigojimus;
c)	kai tiekėjas perleidžia sutartį be perkančiosios organizacijos leidimo;    
d)	kai tiekėjas bankrutuoja arba yra likviduojamas, sustabdo ūkinę veiklą arba    įstatymuose ir kituose teisės aktuose numatyta tvarka susidaro analogiška situacija;
e)	 dėl kitokio pobūdžio neveiksnumo, trukdančio vykdyti sutartį. 
15.2	Nutraukiant sutartį, perkančioji organizacija, dalyvaujant tiekėjui ar jo atstovams, ar sukvietusi juos į susirinkimą, parengia ataskaitą apie sutarties nutraukimo dieną esančią tiekėjo skolą perkančiajai organizacijai ir perkančiosios organizacijos skolą tiekėjui.
15.3	Jei sutartis nutraukiama perkančiosios organizacijos iniciatyva, nuostoliai ar išlaidos išieškomi išskaičiuojant juos iš tiekėjui mokėtinų sumų arba pasinaudojant tiekėjo pateiktu sutarties įvykdymo užtikrinimu.
15.4	Tiekėjas, prieš 30 dienų įspėjęs perkančiąją organizaciją, gali nutraukti sutartį, jei perkančioji organizacija nevykdo savo sutartinių įsipareigojimų;
15.5 	Tokio nutraukimo atveju perkančioji organizacija atlygina tiekėjui visus jo patirtus nuostolius ar žalą. Šios žalos ar nuostolių atlyginimo dydis negali viršyti bendros sutarties kainos.
16	straipsnis. Nenugalima jėga
16.1	Nė viena sutarties šalis nėra laikoma pažeidusia sutartį arba nevykdančia savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po pirkimo nugalėtojo paskelbimo ar po sutarties įsigaliojimo dienos.
16.2	Nenugalimos jėgos aplinkybių sąvoka apibrėžiama ir šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d.  Lietuvos  Respublikos  Vyriausybės    nutarimas Nr. 840 “ Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo”).
16.3.	Jei kuri nors sutarties šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jei perkančioji organizacija raštu nenurodo kitaip, tiekėjas toliau vykdo savo įsipareigojimus pagal sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti. 
16.4.	Jei nenugalimos jėgos (force majeure) aplinkybės trunka ilgiau kaip 180 dienų, tuomet, nepaisant sutarties įvykdymo termino pratęsimo, kuris dėl minėtųjų aplinkybių gali būti tiekėjui suteiktas, bet kuri sutarties šalis turi teisę nutraukti sutartį įspėdama apie tai kitą šalį prieš 30 dienų. Jei pasibaigus šiam 30 dienų laikotarpiui nenugalimos jėgos (force majeure) aplinkybės vis dar yra, sutartis nutraukiama ir pagal sutarties sąlygas šalys atleidžiamos nuo tolesnio sutarties vykdymo.
17 straipsnis. Ginčų sprendimas
17.1	Ginčai tarp sutarties šalių gali būti sprendžiami derybomis arba teismine tvarka.
17.2.	Sutarties šalys visus ginčus stengiasi išspręsti derybomis. Kilus ginčui sutarties šalys raštu išdėsto savo nuomonę kitai šaliai ir pasiūlo ginčo sprendimą. Gavusi pasiūlymą ginčą spręsti derybomis, šalis privalo į jį atsakyti per 15 dienų. Ginčas turi būti išspręstas per ne ilgesnį nei 60 dienų terminą nuo derybų pradžios. Jei ginčo išspręsti derybomis nepavyksta arba jei kuri nors šalis laiku neatsako į pasiūlymą ginčą spręsti derybomis, kita šalis turi teisę, įspėdama apie tai kitą šalį, pereiti prie kito ginčų sprendimo procedūros etapo. Visi ginčai, kylantys dėl šios sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio proceso kodekso nustatyta tvarka.

18 straipsnis. Sutarties dokumentų pirmumas
18.1	Sutartį sudaro šie eilės tvarka pagal pirmumą išvardinti dokumentai: 
18.1.1.Sutartis ir sutarties priedai.
18.1.2.	Techninė specifikacija (nepridedama, atitinka pirkimo dokumentus);    
18.1.3.	Tiekėjo pasiūlymas su priedais bei paaiškinimais (nepridedama, atitinka pirkimo dokumentus);      
18.2 Sutartį sudarantys dokumentai laikomi vienas kitą paaiškinančiais. Neaiškumo ar prieštaravimo atveju vadovaujamasi šio straipsnio 1 dalyje nurodyta eilės tvarka.

19    straipsnis. Kitos nuostatos
19.1	 Sutartis įsigalioja nuo tos dienos, kai sutarties šalys pasirašo sutartį.              
19.2 Sutartis sudaryta dviem egzemplioriais – po vieną kiekvienai šaliai. 
20    straipsnis. Rekvizitai

Perkančioji organizacija					Tiekėjas 
VšĮ Biržų rajono savivaldybės poliklinika
Įmonės kodas 193319235
PVM mokėtojo kodas -
Vilniaus g. 117, LT-41115 Biržai
Tel. 8 450 31358 
El. p. rastai@birzupoliklinika.lt 
A/s Nr. 974010041300061312
AB Luminor Bank    
Banko kodas 40100

Direktorius                Lukas Kalninis                                                                                                                                                                                                                                                             
                                (parašas)                                                                                                  (A.V.)		UAB „DIAMEDICA“
Įmonės kodas    111768155
PVM mokėtojo kodas    LT117681515
Vanaginės g. 37, LT-14261 Vilniaus raj., Didžioji Riešė
Tel. 8 650 13237
 El. p. info@diamedica.lt
 A/s Nr. LT492140030002131892
 AB Luminor bankas 
 Banko kodas 21400

Generalinis direktorius                  Stasys Križanauskas                                                                                                                                                        
                                                                   (parašas)                                                                  (A.V.)	

		 

                                                                                                                                                                                        

Sutarties Nr.___    Priedas Nr. 1
PREKIŲ ĮKAINIAI IR SPECIFIKACIJA
2.1 REAGENTAI IR PAPILDOMOS PRIEMONĖS AUTOMATINIAM ARBA PUSIAU AUTOMATINIAM ŠLAPIMO ANALIZATORIUI    – 1 VNT.		
											
Eil.nr.	Diagnostinių reagentų, medžiagų pavadinimai 	Preliminarus tyrimų skaičius per 12 mėn.	Siūloma vienos pakuotės mato vnt.	Preliminarus prekių poreikis per 12 mėn.	Siūlomos vienos pakuotės fiksuotas įkainis, EUR be PVM	Siūlomos vienos pakuotės fiksuotas įkainis, EUR su PVM	Viso poreikio suma, EUR be PVM	Viso poreikio suma, EUR su PVM	Gamintojas, prekės pavadinimas ir    kodas		
2.1.1	Šlapimo juostelės H13Cr (100 tests) (H-800)	5000	100 testų	56 vnt.	21,80	22,89	1220,80	1281,84	Dirui, šlapimo juostelės H13Cr    (100 tests), (H-800) 231012301001,    3000285		
2.1.2	Teigiama QC H-800 		32 vnt.	32 vnt.	4,60	4,83	147,20	154,56	Dirui, Teigiama QC H-800 (8ml) 232030303201, 3002463 		
2.1.3	Neigiama QC H-800		8 ml	32 vnt.	4,60		147,20	154,56	Dirui, Neigiama QC H-800 (8ml)    232030301201, 3002462	
2.1.4	Mėgintuvėlis 12 ml,110x17 mm, PP		vnt.	5500vnt.	0,04	0,0484	220,00	266,20	Sarstedt, Mėgintuvėlis 12 ml,110x17 mm,PP, 57.527		
2.1.5	Ploviklis H-800 200 ml N1 232023102202		vnt.	4 vnt.	105,000	110,25	420,00	441,00	Dirui Industrial, Ploviklis H-800 200 ml N1 232023102202; 3019969		
2.1.6	Termo popierius (57x12x45)		 vnt.	16 vnt.	2,00	2,42	32,00	38,72	Termo popierius, 57mm		
 	Pirkimo dalies suma:	2336,88			
2.3. REAGENTAI BEI PAPILDOMOS PRIEMONĖS DARBUI SU HEMATOLOGINIU ANALIZATORIUMI MEK-6410K arba lygiaverčiu		
											
Eil.nr.	Diagnostinių reagentų, medžiagų pavadinimai 	Preliminarus tyrimų skaičius per 12 mėn.	Siūloma vienos pakuotės mato vnt.	Preliminarus prekių poreikis per 12 mėn.	Siūlomos vienos pakuotės fiksuotas įkainis, EUR be PVM	Siūlomos vienos pakuotės fiksuotas įkainis, EUR su PVM	Viso poreikio suma, EUR be PVM	Viso poreikio suma, EUR su PVM	Gamintojas, prekės pavadinimas ir    kodas		
2.3.1	Hemolynac 3N 	1500	1L	4 vnt.	71,00	74,55	284,00	298,20	Nihon Kohden Firenze, Hemolynac 3N, MEK-680I		
2.3.2	Isotonac 4		20 l	5 vnt.	46,00	48,30	230,00	241,50	Nihon Kohden Firenze, Isotonac 4, 20l, MEK-641I		
2.3.3	Cleanac 3		1 l	2 vnt.	44,00	46,20	88,00	92,40	Nihon Kohden Firenze, Cleanac 3 1l, MEK-620I	
2.3.4	Cleanac 5L		5 l	2 vnt.	82,00	86,10	164,00	172,20	Nihon Kohden Firenze, Cleanac 5l, MEK-520I		
2.3.5	Kontrolinis kraujas normalus 2 ml CBC-3D-N		1 vnt	12 vnt.	24,00	25,20	288,00	302,40	Kontrolinis kraujas normalus 2 ml, CBC-3D-N; Kontrolinis kraujas aukštas 2 ml, CBC-3D-A; Kontrolinis kraujas žemas 2 ml, CBC-3D-Ž		
2.3.6	HGB Filtras		1 vnt.	2 vnt.	6,00	7,26	12,00	14,52	Nihon Kohden, HGB Filtras, T802		
2.3.7	Peristalinė pompos žarnelė		1 vnt.	1vnt.	22,00	26,62	22,00	26,62	Nihon Kohden, Peristaltinė pompos žarnelė, 2114080599B		
2.3.8	Perforuotas popierius (15/210/15x12L1+0)		1 vnt.	1 vnt.	28,00	33,88	28,00	33,88	Perforuotas popierius 15/210/15x12L1+0, 15-210x12SP	
2.3.9	Techninė profilaktika metams		1 kartas	1 vnt.	160,00	193,60	160,00	193,60	Techninė profilaktika 		
 	Pirkimo dalies suma:	1375,32			
2.5 MIKROMĖGINTUVĖLIAI SARSTEDT 200    EDTA								
											
Eil. Nr.	Diagnostinių reagentų, medžiagų pavadinimai	Preliminarus prekių skaičius per 12 mėn.	 mato vnt.	Preliminarus prekių poreikis per 12 mėn.	Siūlomos vienos pakuotės fiksuotas įkainis, EUR be PVM	Siūlomos vienos pakuotės fiksuotas įkainis, EUR su PVM	Viso poreikio suma, EUR be PVM	Viso poreikio suma, EUR su PVM	Gamintojas, prekės pavadinimas ir    kodas		
1.	Microvette 200 EDTA	5000	vnt.	5000	0,198	0,2079	990,00	1039,50	Sarstedt, Microvette 200 EDTA, 20.1288		

											

2.6  LANCETAI										
Eil. Nr.	Diagnostinių reagentų, medžiagų pavadinimai	Preliminarus prekių skaičius per 12 mėn.	 mato vnt.	Preliminarus prekių poreikis per 12 mėn.	Siūlomos vienos pakuotės fiksuotas įkainis, EUR be PVM	Siūlomos vienos pakuotės fiksuotas įkainis, EUR su PVM	Viso poreikio suma, EUR be PVM	Viso poreikio suma, EUR su PVM	Gamintojas, prekės pavadinimas ir    kodas		
1.	Lancetai 21 G, 1,8 mm	14000	vnt.	14000	0,082	0,0861	1148,00	1205,40	HTL-Strefa, Lancetas Prolance Normal Flow, 8477		

											

2.7  ADATOS KRAUJO PAĖMIMUI IŠ VENOS IR JŲ LAIKIKLIAI						
Eil. Nr.	Diagnostinių reagentų, medžiagų pavadinimai	Preliminarus prekių skaičius per 12 mėn.	 mato vnt.	Preliminarus prekių poreikis per 12 mėn.	Siūlomos vienos pakuotės fiksuotas įkainis, EUR be PVM	Siūlomos vienos pakuotės fiksuotas įkainis, EUR su PVM	Viso poreikio suma, EUR be PVM	Viso poreikio suma, EUR su PVM	Gamintojas, prekės pavadinimas ir    kodas		
1.	Adatos 21G (0,8x38mm; 0,8x40mm)	12000	vnt.	12000	0,11	0,1155	1320,00	1386,00	Greiner Bio-One, Adata Visio Plus 21G, 450040		
2.	Adatų laikikliai	3000	vnt.	3000	0,042	0,0441	126,00	132,30	Greiner Bio-One, Adatos laikiklis, 450209		
 	Pirkimo dalies suma:	1518,30			
Perkančioji organizacija					Tiekėjas 
VšĮ Biržų rajono savivaldybės poliklinika
Įmonės kodas 193319235
PVM mokėtojo kodas -
Vilniaus g. 117, LT-41115 Biržai
Tel. 8 450 31358 
El. p. rastai@birzupoliklinika.lt 
A/s Nr. 974010041300061312
AB Luminor Bank    
Banko kodas 40100

Direktorius                Lukas Kalninis                                                                                                                                                                                                                                                    (parašas)                                                                                                  (A.V.)		UAB „DIAMEDICA“
Įmonės kodas    111768155
PVM mokėtojo kodas    LT117681515
Vanaginės g. 37, LT-14261 Vilniaus raj., Didžioji Riešė
Tel. 8 650 13237
 El. p. info@diamedica.lt
 A/s Nr. LT492140030002131892
 AB Luminor bankas 
 Banko kodas 21400

Generalinis direktorius                  Stasys Križanauskas                                                                                                                                                        
                                                                   (parašas)                                                                  (A.V.)